cyanic-selkie/wikianc huggingface dataset:
Uburen
Bruk av navnet Uburen
Uburen er også navnet på en musikk gruppe innen sjangrene viking- og black metal.
Kaiser
Kaiser var et amerikansk bilmerke som ble bygget av Kaiser-Frazer Corporation i Willow Run, Michigan mellom 1946 og 1955.
1946-1955
Bedriften Kaiser-Frazer Corporation ble dannet av Henry J. Kaiser, en kjent industrimann som under andre verdenskrig bygde og sjøsatte de fleste av de såkalte Libertyskipene og Joseph W. Frazer fra Graham-Paige. Deras hensikt var å bygge en bil, som skulle være så billig at den kunne kjøpes av den vanlige amerikaner, men resultatet ble biler i mellomklassen på grunn av at kostnadene ikke lot seg stanse. Man beregnet at om lag 800 000 biler av merkene Kaiser og Frazer ble bygget. Forskjellen mellom begge merkene av samme årgång var minimale. De ble bl.a sammensatt i Haifa i Israel, dessuten bygde man en bil med karosseri i glassfiber under navnet Kaiser-Darrin som er et riktig samlerobjekt idag, ettersom det var den første bilen som man kunne kjøpe med glassfiberkarosseri
1953 kjøpte Kaiser Willys-Overland og dannet Kaiser-Willys Corp. 1955 lad Kaiser ned sin egen bilfabrikk i Willow Run. Fabrikken ble omdannet til flyfabrikk og man bygde Fairchild C-119 Flying Boxcar.
1956-1970
Efter 1955 flyttet Kaiser bygingen av Manhattan-modellen til Argentina, hvor man etablerte Industrias Kaiser Argentina (IKA), i nært samarbeide med den argentinske staten. Bilen ble solgt under navnet Kaiser Carabela fram til 1962. Dertetter ble den lisensbygget av Rambler. IKA bygde også mindre europeiske biler, som Alfa Romeo 1900 og Renault Dauphine. 1970 ble IKA overtatt av Renault.
I USA konsentrerte Kaiser-Willys seg om å bygge ulike varianter av Jeep i Toledo, Ohio etter 1955. I 1963 byttet selskapet navn til Kaiser-Jeep Corp. I 1964 ovetok man Studebakers bygging av militære kjøretøy i AM General, i samband med at Studebaker forlot USA. I 1970 ga Kaiser opp bilbyggingen og solgte Kaiser-Jeep til American Motors Corporation.
Olav Nausthaug
Olav Nausthaug (født 13. april 1957) er en norsk tidligere fotballspiller som i 1976 spilte i A-stallen for Molde Fotballklubb. Han er en av de få spillerne i Norge som har spilt under et minutt i den norske toppserien. Det skjedde i 1976 da han kom inn i en kamp for Molde Fotballklubb.
Han er utdannet oversetter og jobber som konsulent/tekstforfatter.
Tore Nordenstam
Tore Nordenstam (født 2. desember 1934 i Nyköping) er en svensk filosof og professor emeritus ved Universitetet i Bergen.
Tore Nordenstam studerte i Göteborg, hvor han ble fil. lic. i 1961. Fra 1961 til 1966 underviste han ved Universitetet i Khartoum i Sudan, hvor han tok doktorgraden i 1965. Fra 1966 til 1968 underviste han i sosiologi og etikk ved Universitetet i Umeå. I 1968 ble han ansatt ved Universitetet i Bergen, hvor han var professor i filosofi fra 1981 til 1998.
Nordenstam i løpet av sin karriere arbeidet med analytisk filosofi, etikk, estetikk og vitenskapsfilosofi.
Oslo City FC
Oslo City FC er et idrettslag i Oslo som ble stiftet i 1987. Klubben har et fotballag i norsk 4. divisjon, avdeling 2. Laget spilte i 2010 i 2. divisjon for første gang i klubbens historie, men rykket ned igjen til 3. divisjon etter én sesong. Klubben har også fått litt oppmerksomhet i media på grunn av sin spesielle spillerstil og sitt lag som har en stor del spillere med multikulturell bakgrunn.
Catanduva
Catanduva er en kommune i delstaten São Paulo i sørøstregionen av Brasil.
Status Quo
Status Quo er et britisk rockeband som ble startet i London som The Scorpions i 1962 av bassisten Alan Lancaster og gitaristen Francis Rossi mens de enda var skolegutter. Etter endel bytting av bandmedlemmer, blant annet inntak av Rick Parfitt i 1967, ble bandet kalt The Status Quo i 1967 og Status Quo i 1969. Musikken karakteriseres av boogie eller som ukomplisert, dansbar rock. Navnet er latin og betyr «uforandret tilstand», noe som også har vært karakteristisk for bandets historie. Deres første singel, «Pictures of Matchstick Men» fra 1968, nådde 8.-plass på de britiske salgslistene. De tok førsteplassen med «Down Down» i 1974. De har også hatt gode plasseringer med «What You're Proposing» i 1980, «In the Army Now» i 1986, «The Anniversary Waltz» i 1990 og flere andre. Gruppen har hatt flere hits enn noe annet band i Storbritannia med sine pr. 2013 hundre singelutgivelser. Fler enn 60 av deres singleplater nådde førsteplass i Storbritannia. I 2008 var bandet å høre sammen med det tyske dance-bandet Scooter på låta «Jump That Rock (Whatever You Want)» som er en Jumpstyle-versjon av «Whatever You Want» fra 1979.
I juli 1985 åpnet bandet Live Aid på Wembley Stadion med «Rockin' All Over the World». I 1991, ble Status Quo tildelt en Brit Award for "Outstanding Contribution to Music". Status Quo var på BBC's "Top of the Pops" flere ganger enn noe annet band.
Livealbum
Verden rundt har bandet solgt 128 millioner plater.
Scorpion
Scorpion kan være:
David Dunlop
David Dunlop (født 22. desember 1859, død 3. september 1931) var en britisk seiler som deltok i de olympiske leker 1908 i London.
Orlando Beltran Quevedo
Orlando Beltran Quevedo O.M.I. (født 11. mars 1939 i Laoag i Ilocos Norte på De filippinske øyer) er en av den katolske kirkes kardinaler, og emeritert erkebiskop av Cotabato på øya Mindanao.
Bakgrunn
Orlando Quevedo, sønn av et lærerpar, hadde sine barneår i Ilocosregionen i nord, Fra 1945 gikk han i 1- til 3. klasse ve Laoag Shamrock School, og fullførte barneskolen i 1940 på den sørligste øya på Marbel Central Elementary School i Marbel i South Cotabato. Han gikk på Notre Dame High School i Marbel fra 1950 til 1954.
Oblatfader
Han trådte inn i kongregasjonen Oblates of Mary Immaculate i 1954. Han studerte ved San José Seminary fra 1954 til 1956, men tok novisiat i St. Peter's Novitiate i Mission i Texas, tett på grensen til Mexico. Han tok grad i filosofi ved San José Seminary i 1960, og sin S.T.B. og MA i Religious Education ved Oblate College (ved Catholic University of America) i Washington, D.C..
Han ble presteviet den 5. juni 1964. Han ble så sogneprest ved katedralen i Cotabato. Fra 1965 til 1966 var han dekan for studier ved Cotabato Seminary før han flyttet over til University of Cotabato City. Quevedo var universitetets president fra 1970 til 1976.
I 1977 ble han åndelig leder ved oblatefedrenes teologat i Quezon City. Fra 1977 til 1979 var han sogneprest i Jolo i provinsen Sulu, og fra 1978 til 1979 var han president for Oblate Missionaries of Mary Immaculate, frem til 1980.
Biskop av Kidapawan
Den 23. juli 1980 utnevnte pave Johannes Paul II ham til prelat for for territorialprelaturet Kidapawan. Den apostoliske nuntius på Filippinene, erkebiskop Bruno Torpigliani, bispeviet ham den 8. oktober samme år. Medkonsekratorer var erkebiskopen av Cotabato, Philip Francis Smith, og prelaten av Ipil, Federico O. Escaler, S.J.
Han var en myndig forsvarer av menneskerettighetene, særlig under de første årende av krigstilstanden som var blitt utropt på Filippinene av president Ferdinand Marcos. Han var en av «The Magnificent 7», en gruppe pro-aktive katolske biskoper som uten frykt tidlig lot sin kritikk av og opposisjon mot Marcos-regimet gjenlyde i samfunnet ved et protestbrev de forfattet og offentliggjorde i 1972. De andre biskopene var Felix Perez, Antonio Fortich, Jesus Varela, Francisco Claver, Federico O. Escaler og Julio Xavier Labayen.
Med elevasjonen av territorialprelaturet til bispedømmet Kidapawan den 15. november 1982, ble Quevedo dets første biskop.
Erkebiskop av Nueva Segovia (Vigan)
Den 22. mars 1986 utnevnte pave Johannes Paul II ham til erkebiskop av Nueva Segovia, nordvest på landets nordligeste øy, Luzon. Det moderne navn på byen er Vigan.
Erkebiskop av Cotabato
30. mai 1998 ble han utnevnt til erkebiskop av Cotabato.
Fra 1999 til 2003 var Quevedo president for Den filippinske katolske biskopskonferanse. I 2005 ble han generalsekretær for Federation of Asian Bishops' Conferences, en stilling han hadde til 2011.
I 2008 var han medlem av den 12. ordinære generalforsamling og i 2009 av den andre spesialforsamling for Afrika innenfor rammene av bispesynoden.
Kardinal
I det høytidelige konsistorium den 22. februar 2014 kreerte pave Frans ham til kardinalprest og tildelte ham titulærkirken Santa Maria Regina Mundi a Torre Spaccata.
Den 6. november 2018 aksepterte pave Frans Orlando Quevedos avskjedssøknad av aldersgrunner.
Episkopalgenealogi
Hans episkopalgenealogi er:
Freden i Füssen
Freden i Füssen eller Füssen-traktaten (tysk: Frieden von Füssen) var en fredsavtale som ble signert i Füssen i Bayern mellom Kurfyrstedømmet Bayern og Habsburgske Østerrike. Avtalen ble signert den 22. april 1745 hvorpå Bayern gav seg i den østerrikske arvefølgekrigen, hvor de hadde vært i en allianse med Frankrike.
Bakgrunn
Etter erobringen av Praha av bayerske og franske tropper den 26. november 1741, erklærte kurfyrste Karl Albert av Bayern seg konge av Böhmen. Karl Albert ble valgt til keiser Karl VII av Det tysk-romerske rike den 24. januar 1742 og ble kronet den 12. februar samme år.
Samme dag som kroningen i Frankfurt am Main okkuperte østerrikske tropper Bayern mens ungarske husarer plyndret München. Med fransk støtte kjempet Bayern mot Østerrike i tre år, men klarte til slutt ikke å drive østerrikerne ut. Da Karl VII døde i München den 20. januar 1745 signerte Maximilian III Josef av Bayern, som var hans etterfølger som kurfyrste av Bayern, en foreløpig fredsavtale med Østerrike. Men et mektig krigsparti ledet av Ignaz von Törring og støttet av Frankrike ønsket han å holde frem med krigen. Etter et avgjørende nederlag i slaget ved Pfaffenhofen den 15. april, valgte Maximilian Josef å signere en ny avtale.
Fredsavtalen
Den formelle fredsavtalen som ble signert i Füssen bestod av sytten punkter, to delpunkter og en hemmelig klausul. Maximilian gjorde slutt både på farens krav på Böhmen og keiserkronen, og anerkjente den pragmatiske sanksjonen. Østerrike gjorde ikke krav på reparasjoner og anerkjente valget av Karl VII som tysk-romersk keiser. Maximilian III lovet å støtte keiserkandidaturet til Frans I, som var ektemannen til Maria Teresia av Østerrike. Han måtte også sørge for å påvirke de stemmeberettigede under valget. Avtalen ble signert av Joseph Fürst zu Fürstenberg for Bayern og Rudolf Graf von Colloredo for Østerrike.
Harriet Backer
Harriet Backer (født 21. januar 1845 i Holmestrand, død 25. mars 1932 i Oslo) var en norsk maler. Hun er en av landets viktigste kvinnelige malere. Hun er kjent for sine interiørmotiver og landskapsbilder. Bildene hennes er detaljrike og formidles med fyldige farger og stemningsfull lyssetting. Harriet Backer var en eldre søster av komponisten og pianisten Agathe Backer-Grøndahl.
Liv og karriere
Harriet Backer ble født i Holmestrand, men flyttet som 12-åring med familien til Christiania. Der fikk hun utdannelse ved Johan Fredrik Eckersbergs malerkurs, samt Christen Brun og Knud Bergsliens malerskoler. Senere var hun elev av Eilif Peterssen og Léon Bonnat. Hun studerte i München (1874–1878) og var tilknyttet Madame Trélats malerskole i Paris. Backer bodde i Paris i årene 1878–1888. Hun delte atelierleilighet med sin venninne Kitty Kielland.
Backer hadde sin debut på «Salonen» i 1880 med maleriet «Solitude» og hadde jevnlige sommeropphold i Norge. Hun flyttet tilbake til Norge i 1888 og nøt stor respekt som kunstner der, også blant de yngre malerne. Backer holdt sin første separatutstilling i Christiania Kunstforening i 1907.
Harriet Backer arbeidet i realisme-tradisjonen innen malerkunsten, der hun regnes både som naturalist og en tidlig impresjonist. Hun var sentral i kretsen av Fleskum-malerne som møttes på Fleskum gård i Bærum sommeren 1886. Backers forståelse for lyset og hennes fargebruk, er neon av hennes fremste kvaiteter. Hennes kunstforståelse kan da også forståes som "l'art pour l'art ("kunsten for kunsten(s skyld)", altså at kunsten har en verdi i seg selv, uavhengig av motivet f.eks. Harriet Backer vant sølvmedalje på Verdensutstillingen i 1889 og fikk Kongens fortjenstmedalje i gull i 1908. Fra 1921 mottok hun Statens kunstnerlønn. Hun ble æresmedlem i Norsk Kvinnesaksforening i 1920.
Hun døde i sitt hjem 25. mars 1932 og er gravlagt på Vår Frelsers gravlund i Oslo.
På Dr. Graaruds plass i Holmestrand er det plassert en skulptur utført i 1982 av Ada Madssen som viser både Agathe og søsteren Harriet Backer, hvor Agathe sitter og har blikket mot sjøen og Harriet står og holder en palett og ser mot Holmestrandsfjellet.
Malerskole
Backer drev malerskole i Kristiania fra tidlig 1890-årene og skolen var på den tiden i praksis den eneste kunstmalerutdannelse i Norge. Blant elevene var Nikolai Astrup, Halfdan Egedius, Harald Sohlberg, Henrik Lund, Helga Ring Reusch, Astri Welhaven og Sara Fabricius (Cora Sandel).
Viktige verk
Noen av Harriet Backers viktigste verk er «Solitude» (malt 1878–1880), «Blått interiør» (1883), «Ved lampelys» (1890) og «Barnedåp i Tanum kirke» (1892).
I hennes malerier finnes ingen ensfargede flater; fargebruken er organisk og viser dynamikken i hvordan lyset faller. Arbeidsmåten hennes fulgte modellen fra samtidens plein air-maleri, eller friluftsmaleri. Det vil si at hun stilte seg opp direkte foran det som skulle avbildes når lyset falt slik hun anså som riktig for hennes bilder. Deretter vendte hun tilbake på samme tid av dagen inntil maleriet var ferdig. Dette er grunnen til at flere av hennes malerier gjerne tok opp til flere år å utføre.
«Ved lampelys»
Maleriet «Ved lampelys» (1890) er av hennes viktigste verk. Her har hun vist hvordan lyset endrer karakter idet det faller over interiøret, hvordan det kaster lange skygger og hvordan det reflekteres i speilet. Fra den glødende ovnen kastes lyset over stolen.
«Inngangskoner»
Maleriet «Inngangskoner» (1892) er en skisse fra Tanum kirke, som viser en kirkelig skikk som gikk ut av bruk i 1920-årene. Etter en fødsel skulle en kvinne bli velsignet og renset av presten før hun igjen fikk trå inn i kirkerommet. Motivet i dette maleriet er nettopp denne hendelsen, hvor to kvinner blir velsignet og renset av presten. Motivet er malt friskt og luftig, og interiøret lyses opp av et allestedsværende sommerlys.
«Uvdal stavkirke»
Motivet i maleriet «Uvdal stavkirke» (opprinnelig: «Interiör i Opdal Kirke», 1909) er kirkens alter. Betrakteren står i midtskipet og Uvdal stavkirkes karakteristiske midtstolpe har fått en sentral plass. Lyset er også her dominerende og alteret bader i det. Også kvinnen til venstre bader i lyset.
Bygda Uvdal i Numedal het Opdal da Harriet Backer malte i kirken 1904-1909. Dalen skiftet navn til Uvdal 22. januar 1932 (knapt måneder før Harriet Backer døde). Den gamle stavkirken ble erstattet av en ny kirke - Uvdal kirke - i 1893, og stavkirken var altså ute av bruk da Backer malte der.
Utstillinger
Flere av de største museer og kunstsamlinger i landet har bilder av Harriet Backer, blant annet Nasjonalgalleriet (hvorav to malerier er utstilt på Nordnorsk Kunstmuseum), Bergen kunstmuseum og Rasmus Meyers Samlinger. Dessuten eier Bærum kommune flere verk.
Gatenavn
Harriet Backer er hedret med gatenavn i flere norske kommuner.
Orientalisme
Orientalisme, også kjent som orientalistikk, refererer ofte til det vitenskapelige studiet av orientalske eller østlige kulturer. Studiet, som omfatter samfunn, kultur, språk og folk, hadde sin storhetstid i kolonitiden.
Mer generelt kan orientalisme referere til et vestlig, og gjerne stereotypt, syn på østlig kultur. Motsatsen til orientalisme er oksidentalisme.
Orientalismen i henhold til Said
Ordet «orientalisme» brukes idag ofte for å beskrive en eurosentrisk virkelighetsbeskrivelse, der «den andre» ikke selv får forklare hva som skjer, men beskrives gjennom et vestlig/europeisk filter og virkelighetsforståelse.
Denne bruken av ordet «orientalisme», stammer fra Edward Said s bok Orientalismen fra 1978, der han karakteriserer «orientalisme» som studiet av «det andre», og han kritiserer vestlige eksperter på Midtøsten for å legge eurosentriske kategorier til grunn for sin forståelse av området. Gjennom slike tolkninger av Midtøsten, og resten av Verden, som «den andre», som noe som stod i et motsetningsforhold til Vesten, mente Said, at slike forfattere rettferdiggjorde Vestens kolonisering og innblanding i resten av verden. Orientalisme, som studiet av Østen, behøver ikke å være eurosentrisk eller å være en pådriver for kolonisme og imperialisme. Etter at Said sin bok ble publisert, har ordet «orientalisme» blitt mindre brukt for å beskrive slike studier og ord som «område-studier» brukes i stedet.
Sentralt i orientalismen som tenkemåte står et hierarkisk forhold mellom den som ser og den som blir både sett og definert ut fra forestillingene til den som ser. Et hovedprinsipp sies å være det hierarkiske forholdet, basert på en serie dikotomier, mellom imperialister og kolonier, myndigheter og undersåtter, menn og kvinner, hvite og fargede, økonomisk akkumulasjon i vesten og utbytting i koloniene.
Gia tin Evropi
Gia tin Evropi (gresk: Για την Ευρώπη, «For Europa») var et politisk parti på Kypros som ble grunnlagt av Yiannakis Matsis før europaparlamentsvalget 2004.
Partiet fikk 10,8 prosent ved valget og ble det fjerde største partiet på Kypros. Med 37 stemmers overvekt oppnådde partiet å få et mandat til Europaparlamentet. Yiannakis Matsis ble innvalgt og sluttet seg til gruppen for Det europeiske folkepartiet (kristendemokrater) og Europademokrater (EPP-ED). Partiet ble oppløst i og med at Evropaiko Komma («Europeiske partiet») ble dannet.
Frem fra Glemselen
Frem fra Glemselen er en serie plater med kjente viser. Serien er Norges mest solgte plateserie, med Rita Engebretsen og Helge Borglund.
Bakgrunn
Per Johan Skjærstad reiste i 1973 landet rundt for å samle inn skillingsviser for å spille dem inn på plate. Det var vanskelig å få plateselskapene med på prosjektet, men Arve Sigvaldsen i det nystartedet Talent Produksjon signerte til slutt prosjektet. Den første Frem fra Glemselen-platen kom like før jul 1974, og ble første norske LP som solgte over 100 000 eksemplarer, forteller Per Johan Skjærstad i boken «Viser på vandring». Etter dette ble det utgitt minst én plate i året frem til 1987. NRK har også laget to TV-programmer om serien, «Viser på vandring» som gikk våren 1978, og «Frem fra glemselen» som ble sendt første gang i 1986. I 1999 startet Melodiminneklubben i Trondheim med å gi ut alle Frem fra Glemselen-platene på CD, og alle finnes fra og med 2008 digitalt. Ifølge nettstedet til Plateselskapet Talent Produksjon, som ga ut de første platene i serien, har Frem fra Glemselen solgt i over 1,8 millioner eksemplarer.
Plateserien "Frem fra Glemselen" fikk aldri noen hederspriser, eller Spellemannpriser, men platene solgte i store antall, og var blant de få norske som kunne konkurrere med ABBA på platelistene.
I 2002 kom Frem fra Glemselen kap. 20 som et jubileumsalbum. Engebretsen og Borglund sang 5 av sangene, mens senere danseband-dronning Anne Nørdsti fikk sin platedebut her. I 2008 kom Frem fra Glemselen, kap. 21 med fire nye artister.
I 2017 avsluttes hele serien med en ny innspilling med Engebretsen og Borglund. Dette albumet som har tittelen "Frem fra glemselen kap. 22 - Hjemkomsten" har vært planlagt i flere år. Per Johan Skjærstad og produsent Arve Sigvaldsen jobbet med dette prosjektet, men da Skjærstad døde i 2014 ble det lagt på is. Nå er planene realisert, og denne gang var ideen å spille inn de kjente sangene fra Lars Søraas' "Sangboka". Disse er fra samme periode som skillingsvisene som alle de andre albumene er basert på.
Men i motsetning til de gamle skillingsvisene, der man ikke vet hvem opphavsmannen er, så er sanger som "Norge, mitt Norge", "Per Spelemann", "Den fyrste song" og "Blåmann" laget av særdeles kjente opphavsmenn. Albumet åpner med «Margretes vuggesang», som er skrevet av Edvard Grieg og Henrik Ibsen. Utgangspunktet for dette prosjektet var at når disse i sin tid skrev sangene, så var det for å lage musikk folk likte å høre på mer enn for historiebøkene. Derfor er denne utgivelsen laget med en moderne og folkelig fortolkning av disse sangskattene, med helt nye arrangementer av Jørn Kolsrud. Hele albumet er innspilt i 2017 i Studio 19 på Hamar, og med lokale musikere.
Knud Kristensen
Knud Kristensen (født 26. oktober 1880 ved Ringkøbing, død 29. september 1962 i Hillerød) var en dansk politiker (V). Han var Danmarks statsminister fra 1945 til 1947.
Fotball under Middelhavslekene 1955
Fotball under Middelhavslekene 1955. Fotball var en av flere sporter i de andre Middelhavslekene som ble arrangert i Barcelona i Spania i perioden 15. til 25. juli 1955. Det var fire herrelag som deltok i fotballturneringen. Det ble spilt en enkeltserie der alle lagene møttes en gang.
Saifeddine Nejmaoui
Saifeddine Nejmaoui (født 5. mai 1981) er en tunisisk amatørbokser, som konkurrerer i vektklassen lettvekt. Nejmaoui har ingen større internasjonale resultater, og fikk sin olympiske debut da han representerte Tunisia under Sommer-OL 2004, der han tapte sin første kamp Khedafi Djelkhir fra Frankrike. Han representerte også Tunisia under Sommer-OL 2008 der han ble slått ut i første runde av Aleksei Tishchenko fra Russland i vektklassen lettvekt. Han har også et gull fra afrikamesterskapet i 2007 i Alger.
Thomas McMeekin
Thomas McMeekin var en britisk seiler som deltok i OL 1908 i London.
McMeekin ble olympisk mester med den britiske båten Dormy som vant 6-metersklassen. Mannskapet på båten besto av McMeekin, Gilbert Laws og Charles Crichton.
EM i langdistansetriatlon 1991
EM i langdistansetriatlon 1991 (europamesterskapet i langdistansetriatlon) ble arrangert i Almere i Nederland i 1991.
Einar Hansen
Einar Hansen er navnet til flere personer:
Ariel (navn)
Ariel er et hebraisk navn som betyr «Guds løve». Det brukes både som mannsnavn og kvinnenavn.
Catiguá
Catiguá er en kommune i delstaten São Paulo i sørøstregionen av Brasil.
Ariel (navn)
Utbredelse
Ariel er mest utbredt som mannsnavn. I Norge har navnet stort sett vært et mannsnavn, men de 2 siste 10-årene har endret dette og det er i dag flest kvinner som har navnet Ariel.
Aberdeen (film)
Aberdeen er en norsk-svensk-britisk dramafilm fra 2000 regissert av Hans Petter Moland. De ledende rollene spilles av Stellan Skarsgård, Lena Headey og Charlotte Rampling.
Handlingen
Kaisa arbeider som advokat i London og feirer at hun har blitt forfremmet i firmaet hun jobber i. Alt er på topp og fremtiden synes lys. Neste morgen kommer nedturen når hun blir vekket av moren Helen som ringer og forteller at hun er alvorlig syk. Hun ber Kaisa reise til Norge for å hente sin alkoholiserte far Tomas hjem til Aberdeen. Den motvillige Kaisa går med på opplegget, men oppdraget om å hente faren blir ikke enkelt.
Anmelderne
Aberdeen ble godt mottatt av anmlederne, noe som gjenspeiles i at den har fått 87 % på Rotten Tomatoes.
Den ble også godt mottatt av de norske anmelderne. Blant annet så gav VG og Aftenposten den terningkast fem, mens Dagbladet og Dagsavisen gav den fire.
Musikk
Sangen som Skarsgård nynner på igjennom filmen og som til slutt blir spilt i sluttscenen er den svenske sangen Balladen om herr Fredrik Åkare och den söta fröken Cecilia Lind av Cornelis Vreeswijk.
Øystein Hovdkinn
Han er født i Lom og vokste opp i Vågå. Av utdannelse er han cand. philol. med historie hovedfag fra Universitetet i Oslo (UiO). Han ble opptatt i utenrikstjenesten i 1976 og tjenestegjorde blant annet ved den norske EF-delegasjonen i Brussel og ved ambassaden i Bonn. I 1990 ble han utnevnt til byråsjef i UD. Fra 1994 var han ministerråd ved den norske OSSE-delegasjonen i Wien før han i 2000 ble utnevnt til avdelingsdirektør i UDs Europaavdeling. I perioden 2003-2006 var han visegeneralsekretær i EFTA. Han var generalkonsul i Edinburgh (Skottland) 2006-2008. Hans siste stasjonering var som ambassadør til Romania og Moldova 2008-2013.
Han har også utgitt to bøker om gamle ord og uttrykk i Vågåmålet og lokalhistorie i Vågå.
Hovdkinn er kommandør av Den Kongelige Norske Fortjenstorden og er tildelt storkorset av den rumenske Pentru Merit-ordenen.
Einar Hansen (fotballspiller)
Einar Hansen (født 11. juli 1892, død 30. august 1951) var en norsk fotballspiller. Han representerte Frigg og ble norgesmester for klubben i 1914, 1916 og 1921. Han scoret ett av målene i finalen i 1914. Hansen debuterte på det norske landslaget mot i 1912 og spilte totalt seks landskamper.
Høyrevingen Hansen var en viktig brikke i Frigg-laget som i en åtteårsperiode fra 1914 til 1921 vant seks kretsmesterskap i Kristiania og tre norgesmesterskap. Han spilte også bandy for klubben.
Kat Von D
Kat Von D (født Katherine von Drachenberg 8. mars 1982 i Monterrey i Mexico) er en tatoveringskunstner og fjernsynspersonlighet. Hun er best kjent som tatovør i realityprogrammet Miami Ink og senere i LA Ink. LA Ink hadde premiere 7. august 2007 i USA og 11. november 2007 i Storbritannia.
Biografi
Drachenberg ble født 8. mars 1982 i byen Monterrey i Nuevo Leon i Mexico. Da hun var fire år, flyttet hun og familien til Colton i California. Faren hennes, René von Drachenberg, er opprinnelig tysk, mens moren, Sylvia Galeano, har spansk-italienske røtter. Hun snakker spansk og engelsk flytende. Hun har også en bror, Michael, og en søster, Karoline Smith.
Kat vokste opp i Inland Empire og gjorde sin første tatovering som 14-åring med hjemmelaget utstyr i 1996. Tatoveringen var en «gammelengelsk» J på ankelen til minne om en tidligere kjæreste. I 1998 begynte hun å jobbe i sitt første profesjonelle studio, Sin City Tattoo. Dette var en viktig periode i karrieren hennes, og den førte henne etter hvert videre til studioet True Tattoo. Der fikk hun sjansen til å tatovere sammen med Clay Decker og Chris Garver. Dette gjorde at hun fikk råd til å leve og jobbe i Hollywood i Los Angeles. Mens hun jobbet på True Tattoo, møtte Von D Oliver Peck, som senere skulle bli hennes ektemann. Hun jobbet i blant også i hans tatoveringsstudio, Elm Street Tattoo, i Dallas. I 2008 kom hun med i boken Permanence: Tattoo Portraits, skrevet av kunstner Kip Fulbeck.
Von D var også med i filmen The Bleeding, regissert av Charlie Picemi. Handlingen følger en mann som har som oppdrag å befri verden fra vampyrer, og en av dem er spilt av Kat Von D. Filmen hadde premiere i 2009, med skuespillere som Vinnie Jones, DMX, Michael Madsen og Michael Matthias på rollelisten.
Sammen med Dita Von Teese, Tori Amos, Cherie Currie fra bandet The Runaways, Terri Nunn, Lisa Loeb, Katy Perry, Jessicka, Samantha Maloney, Betsey Johnson, Anna Sui og Louise Post bidro Kat i Carrie Borzillo-Vrenna sin bok Cherry Bomb i 2008. Hun gav forskjellige tips om tatovering.
I 2007 åpnet Kat tatoveringsstudioet High Voltage Tattoo der tv-serien LA Ink ble spilt inn. Vegg-i-vegg ligger også Kats andre butikk, Wonderland.
Kat har lansert et eget sminkemerke på Sephora og er grunnleggeren av festivalen Musink. Hun har også skrevet tre bøker, der hun har samlet historier om sine og andres tatoveringer. Boken High Voltage Tattoo kom ut i 2009, The Tattoo Chronicles i 2010 og Go Big or Go Home: Taking Risks in Life, Love, and Tattooing i 2013.
Klienter
Kat Von D har tatovert Jim Rota fra Fireball Ministry, og sin nære venn, Matt Skiba fra Alkaline Trio, Jeffree Star, en nær venn, proff-skater/MTV stjerne Bam Margera og Steve-O fra Jackass, Ja Rule, medlemmer fra HIM, Frank Iero fra My Chemical Romance, The Game, Kerry King fra Slayer, Jesse Hughes fra Eagles of Death Metal, Marta fra Bleeding Through, Tim Lambesis fra As I Lay Dying, Dave Navarro, Brent Hinds fra Mastodon, Zacky Vengeance fra Avenged Sevenfold , Lady Gaga Mikey Vallely fra Revolution Mother, Lemmy Kilmister fra Motörhead og Mike Kroeger fra Nickelback.
Musikksmak
Von D lærte å spille piano da hun var seks år gammel og begynte å høre på The Misfits, Ramones og andre band innen punkrock da hun var tolv. Hun setter spesielt pris på Ludwig van Beethoven og Space Station Wagon. Kat har også tatovert seg selv med logoene til bandene HIM, Turboneger, ZZ Top, AC/DC, Slayer, og «Slutallica», en modifisert Metallica-logo.
Maria Epple
Maria Epple (født 11. mars 1959 i Seeg, Allgäu) er en tidligere tysk alpinist.
Hun oppnådde sin største suksess i starten av karrieren, da hun i VM 1978 i Garmisch-Partenkirchen vant gull i storslalåm. Samme år ble hun valgt til årets idrettsutøver i Tyskland. I verdenscupen vant hun fem renn.
Fallrettigheter
Fallrettigheter er en betegnelse som brukes i Norge for retten til å utnytte det fall (høydeforskjell) som finnes i en elv. Kraften som fallet gir er en ressurs og retten til å bruke denne ressursen har i lang tid vært styrt av det offentlige, i nyere tid blant annet ved konsesjonslovene av 1909.
Yang Zhaoxuan
Yang Zhaoxuan (født 11. februar 1995) er en kinesisk tennisspiller.
Hun representerte Kina under Sommer-OL 2020 i Tokyo, hvor hun ble utslått i andre runde i dobbel.
Folkeopplysning
Folkeopplysning er virksomhet rettet mot både enkeltindividet og samfunnet. Ved å opplyse den enkelte, opplyses folket. Den moderne folkeopplysningstanken vant frem rundt midten av 1800-tallet, i Norden med N.F.S. Grundtvig i spissen, som en allmenn undervisnings- og opplysningsvirksomhet for voksne, uten yrkesmessig hensikt, og ga opphav til lag og foreninger, kveldskurs og folkebiblioteker, folkehøgskolebevegelsen og folkelige motbevegelser mot styresmakten og den herskende klasse, som den kristne lekmannsbevegelsen, bondevenn-bevegelsen, den tidlige arbeiderbevegelsen, målbevegelsen og avholdsbevegelsen, I Danmark har man en egen Lov om folkeoplysning.
Historikk
Opplysningsfilosofene i Frankrike og England på 1700-tallet var i liten grad opptatt av folkeopplysning, men av tilegnelsen av ny kunnskap som skulle spres blant det de kalte «de dannede klasser» og å svekke religionens makt. Riktignok anså den franske filosofen og pedagogikkteoretikeren Rousseau at mennesket av natur søker kunnskap. Tanken om at alle mennesker er skapt like, dannet utgangspunkt for den amerikanske og franske revolusjon og skapte grobunn for oppfatningen av at det er et mål i seg selv å spre kunnskap også til befolkningens brede lag. På 1800-tallet gjennomførte de fleste europeiske land skolereformer som utvidet undervisningen til å omfatte fagkretser som historie og geografi; mer enn lesing, regning og kristendom. På 1800-tallet ble folkeopplysning drevet fram som et program, særlig av filantroper blant rikfolk og organisasjoner.
Folkehøgskolebevegelsen
Folkehøgskolebevegelsen i Norge hadde sitt utspring i Danmark med Grundtvigs ideer. «Menneske først, og kristen så» heter ett av hans dikt.
I 1830-årene ønsket flere pedagoger å etablere folkehøgskoler også i Norge. Norges første folkehøgskole var Sagatun Folkehøyskole, opprettet i 1864 av Olaus Arvesen og Herman Anker. Da Sagatun Folkehøyskole ble innviet, minnet grunnleggerne om den innsats og inspirasjon Ole Vig hadde bidratt med inntil sin død.
Arbeider- og fagbevegelsen
Ikke-kommersiell folkeopplysning formidles ofte gjennom allmennkringkasting som NRK.
Ali Gabr
Ali Gabr Gabr Mossad (født 10. januar 1989) er en egyptisk fotballspiller som spiller for den egyptiske klubben Pyramids FC.
Gabr spilte finalen i Afrikas Champions League med Zamalek i 2016, hvor klubben tapte 1–3 sammenlagt over to kamper for Mamelodi Sundowns.
Landslaget
14. november 2014 fikk han sin første landskamp for mot Senegal.
Han ble tatt ut i s tropp til VM i fotball 2018 i Russland.
Algerie under Afrikamesterskapet i friidrett 2018
Algerie deltok i Afrikamesterskapet i friidrett 2018 (utendørs) fra 1. til 5. august 2018 i Asaba i Nigeria.
Langdalstindan
Langdalstindan er et fjell med flere topper mellom Langdalen og Ellendalen i Tromsø kommune. Fjellet ligger i Lyngsalpan landskapsvernområde, og den høyeste toppen er 1 580 moh.
Fotnoter
<references group="lower-alpha"/>
Perzin Nazari
Perzin Nazari (født 1988) er en norsk bokser som representerer Idrettsforeningen Ørnulf.
Hun vant seks NM-gull i perioden 2016–2023.
Jørgen Grann
Jørgen Olav Grann er tekstforfatter, reklamemann, humorist og matentusiast. På Schibsted Forlag har han utgitt kokebøkene Digg – feit i en fei, Fast Food, Fôr – mat uten mor, DIGG på fredag og Den velutstyrte mannen (i samarbeide med Olav Birkeland, Hobbykokken.no). Han var også en av flere forfattere av boken 12 måneder på Gyldendal forlag.
Jørgen Grann er sønn av Odd Grann.
Søndre Skøyen kapell
Søndre Skøyen kapell er en arbeidskirke fra 1980. Den ligger like ved Søndre Skøyen gård i Bydel Østensjø i Oslo.
Jens Nørregaard
Jens Skouboe Nørregaard (født 16. mai 1887 i Rye ved Roskilde, død 26. juli 1953) var en dansk kirkehistoriker og professor ved Københavns Universitet.
Søndre Skøyen kapell
Byggverket er i tre og har 250 plasser. Kapellet har kvadratisk såtetak.
Jens Nørregaard
Jens Nørregaard var sønn av sogneprest Jacob Nørregaard (1844–1916), ble student i 1904 og cand. theol. i 1910. Fra 1911 til 1914 studerte han i Tyskland, Sveits, Italia, England og Skottland, blant andre under Adolf von Harnack. Fra 1914 til 1922 underviste han ved De forenede kirkeskoler. I 1920 tok han den teologiske doktorgraden med en avhandling om Augustins religiøse gennembrud. I 1923 etterfulgte han Valdemar Ammundsen som professor i kirke- og dogmehistorie ved Københavns Universitet. Han var universitetets rektor fra 1942 til 1948.
Søndre Skøyen kapell
Kapellet er et samarbeidsprosjekt mellom Oppsal menighet og Normisjon, og eies og drives som et sameie mellom disse. Driften mottar ikke offentlig støtte, og mesteparten av vedlikeholdet gjøres på frivillig basis.
Jens Nørregaard
Nørregaards spesialområde var kirkefaderen Augustin. Han skrev på et stort verk om Augustins De civitate Dei som aldri ble fullført. Dessuten skrev han sammen med Hjalmar Holmquist kristendommens historie på 1800-tallet (Kristendommens Historie i Romantikens, Liberalismens og Realismens Tidsalder, 1939).
Søndre Skøyen kapell
Lykketrollet barnehage holder til i underetasjen i kapellet.
Cajus Julius Caesar (1914)
Cajus Julius Caesar er en italiensk stumfilm fra 1914, regissert av Enrico Guazzoni.
Handling
Julius Cæsars økende ambisjoner og ønsker om stadig mer makt, er en kilde til stor bekymring for hans nære venn Marcus Junius Brutus.
Cassius overtaler derfor Brutus til å delta i et hemmelig komplott for å myrde Cæsar, men begge to har undervurdert Marcus Antonius sterkt.
Vannpolo under Middelhavslekene 1955
Vannpolo under Middelhavslekene 1955. Vannpolo var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det var kun herrelag som deltok i vannpoloturneringen.
Colt M1902
Colt M1902 er en halvautomatisk pistol utviklet av John Moses Browning og produsert av Colt.
Pistolen er bygget på Colt M1900 fra to år tidligere, og er nesten identisk. Forskjellen er at på denne så er den forenklet i mekanismen for å redusere antall deler, i tillegg ble en varsler for glidestykket lagt til. Sikringen som er på M1900 ble også fjernet. Grunnet problemer med at M1900 kunne fyre av et skudd hvis den ble mistet i bakken, ble tennstempelet kortet ned på M1902.
Våpenet ble aldri approbert av militære i noe land.
Varianter
Pistolen ble laget i to versjoner:
Takashi Sekizuka
Takashi Sekizuka har tidligere spilt for Honda FC. Han trente også Japan i Sommer-OL 2012.
Dener
Dener Augusto de Sousa (født 1971) var en brasiliansk fotballspiller.
Dener startet karrieren hos. Han gjorde det så bra for klubben at daværende landslagstrener Paulo Roberto Falcão innkalte ham til landslaget i mars 1991. Han fikk sin landslagsdebut for i en treningskamp mot  27. mars 1991 da han kom inn som innbytter mot slutten av kampen. Han fikk én ytterligere opptreden for Brasil i 1991.
I 1993 var han utlånt til, hvor han vant delstatsmesterskapet i Rio Grande do Sul.
I 1994 var an utlånt til.
23 år gammel omkom han i en bilulykke. Han var på vei tilbake til Rio de Janeiro fra São Paulo da bilen hans traff et tre.
Da han gikk bort var han ansett som en kandidat for Brasils tropp til VM-sluttspillet i 1994.
Syed Ahmed-el-Edroos
El-Edroos tilhørte en familie av innvandrere fra Hadhramaut sør på Den arabiske halvøy. Han gikk inn i hæren i Hyderabad i 1913. Under første verdenskrig tjenestegjorde han i Palestina. El-Edroos fikk sitt første befal i 1918. Han førte blant annet befal over 2nd (Nizam's Own) Hyderabad Imperial Service Lancers. Under andre verdenskrig var han i 1942 i Aden for å trene soldater.
Etter at India overtok kontrollen over Hyderabad bosatte el-Edroos seg i Bangalore. I 1994 utga han sammen med L. R. Naik ''Hyderabad of the "Seven Loaves". A historical account of the Asaf Jahi dynasty with an autobiographical sketch of the author, covering the events of Hyderabad's merger with the Indian Union''.
El-Edroos ble i 1935 utnevnt til offiser av Order of British India og i 1943 forfremmet til følgesvenn. Han hadde ærestittelen bahadur.
Hans sønn og sønnesønn var offiserer i Pakistans og Jordans forsvarstyrker.
Armensk dram
Armensk dram er den offisielle valutaen i Armenia. Valutaen ble offisiell den 22. november 1993 og overtok for rubler som var valutaen i landet fra tiden da Armenia var en del av Sovjetunionen.
Norman Bingley
Norman Bingley (født 17. september 1863, død 16. januar 1940) var en britisk seiler som deltok i OL 1908 i London.
Dixon ble olympisk mester med den britiske båten «Heroine» som vant 7-metersklassen. Mannskapet på båten besto av Bingley, Charles Rivett-Carnac, Richard Dixon og Frances Rivett-Carnac. Det var kun den britiske båten i 7-metersklassen, så mannskapet ble olympiske mestere uten å konkurrere.
Kalle Klovn
Kalle Klovn (orig: Charlie Chalk) er en britisk dukkefilmserie for barn på 13 episoder som ble sendt på BBC fra 1988 til 1989. Serien handlet om Kalle Klovn, en munter klovn som sovnet i båten sin mens han var ute på fisketur og drev i land på en merkelig øy. Kalle ble raskt kjent med de andre som bodde på øya og bestemte seg for å bygge seg et hus og slå seg ned der. Sammen opplevde de forskjellige eventyr, og de måtte alltid se opp for alle kokosnøttene som til stadighet falt ned fra trærne.
I Norge gikk serien som Barne-TV på NRK i norsk-dubbet versjon. Den ble sendt første gang i 1990. Sven Lange stod for den norske oversettelsen, mens den norske instruksjonen var ved Morten Lange. Seriens norske tittelmelodi ble sunget av Anders Hatlo.
Den makedonske gresk-katolske kirke
Den makedonske gresk-katolske kirke (eller makedonsk-katolske kirke) er én av den katolske kirkens 23 særkirker. Kirken følger den bysantinske ritus og bruker makedonsk som liturgisk språk, men anerkjenner paven som religiøst overhode. Den makedonske gresk-katolske kirke har omtrent 15 000 tilhengere, hovedsakelig i Nord-Makedonia, der den er organisert som et apostolisk eksarkat. Bare ca. 0,7 % av den makedonske befolkningen er gresk-katolsk, og kirken er dermed betydelig mindre enn den makedonsk-ortodokse (65 %), men større enn den romersk-katolske kirke (0,1 %).
1918 ble det første apostoliske eksarkatet opprettet, men oppløst igjen i 1924. Etter Nord-Makedonias uavhengighet ble eksarkatet gjenopprettet i 2001. Det er den romersk-katolske biskopen av Skopje som samtidig fungerer som makedonsk-katolsk eksark.
Roy Andreas Dahl
Roy Andreas Dahl (født 12. februar 1958 i Langevåg, Sunnmøre) er en norsk bildekunstner. Han har utdannelse i tegning, form og farge fra Borgund yrkesskole, Westerdahl Grafiske Design og studier hos maleren og skulptøren Tore Bjørn Skjølsvik.
Gjennomgående i bildene til Dahl er at han tør å la de friske fargene stå i kontrast til hverandre.
Han har medvirket på flere kollektivutstillinger og har hatt separatutstilliger i flere kunstforeninger og gallerier i hele Norge blant annet fem ganger i Tjømes kunstsalong i Oslo og i Trygve Lie-galleriet i Sjømannskirken i New York.
Han har sitt atelier i barndomshjemmet i Langevåg.
The Jungle
The Jungle er en amerikansk stumfilm fra 1914, regissert av Augustus Thomas, George Henry Irving og John H. Pratt.
Skrukli stasjon
Skrukli var en stasjon i Søndre Land kommune på den nedlagte Valdresbanen. Den ble åpnet da banen ble åpnet, 28. november 1902. Fra 7. januar 1968 var den ubetjent og fra 5. august 1983 var den holdeplass. Stasjonsbygningen ble revet i 1984. Status som holdeplass beholdt den til persontrafikken på banen ble lagt ned 1. januar 1989.
Stasjonen ligger 3,4 km fra fylkesvei 34 ved Halmrast. Da stasjonen var i drift, var det også et postkontor her med postnummer 2865 Skrukli.
Samantha Mumba
Hun spilte i filmen The Time Machine i 2002.
René Pottier
René Pottier (født 5. juni 1879 i Moret-sur-Loing, død 25. januar 1907) var en fransk landeveissyklist, som kjørte for sykkellaget Peugeot.
René Pottier vant Bordeaux-Paris i 1903 før han ble profesjonell syklist. Han ble ansett for å være en meget god klatrer, og vant Tour de France i 1906.
25. januar 1907 begikk han selvmord ved å henge seg selv, på grunn av kjærlighetssorg.
Wrapper
Wrapper kan referere til:
Cedral (São Paulo)
Cedral er en kommune i delstaten São Paulo i sørøstregionen av Brasil.
Solavågen
Solavågen (også skrevet Solevåg) er en tettbebyggelse i Sula kommune på Sunnmøre. Det ligger rundt 9 kilometer sørøst for kommunesenteret Langevåg.
Solavågen hadde om lag 1 156 innbyggere i 1998, men har hatt stor befolkningsvekst det siste tiåret. Stedet ligger langs Storfjorden med ferjesamband Festøya-Solavågen, med relativt nye bilferjer fra 2010.
Amerikamesterskapet i paratriatlon 2018
Amerikamesterskapet i paratriatlon 2018 (triatlon for funksjonshemmede) ble arrangert i Nathan Benderson Park og området Sarasota - Bradenton i Florida i USA 10. mars 2018.
Snutebuss
Snutebuss er busskjøretøyer med snutemotor i et frontparti som sto forrest separat fra karosseriet. Fram til begynnelsen på etterkrigstiden var kjøretøyer av alle størrelser med dette arrangementet kalt «snutebil», «snutelastebil» og «snutebuss», før motoren ble integrert i et inkludert karosseribygg. Det hadde hendt at snutebilchassis ombygges til det nye konseptet med innbygde frontmotor, bulldogtypen eller frembygd bil/buss, ved å ta bort frontpartiet med motorpanser og torpedo (cowl). De fleste moderne busskjøretøyer er frembygde varianter med forskjellige motorplassering innbygget i busskarosseriet eller busschassiset. Snutebuss forekommer i det tjueførste århundret, spesielt blant amerikanske skolebusser.
Snutebuss mot frembygd buss
De første frembygde busskjøretøyer hvor man hadde fått butt eller flatt front var ikke vanlig i Norge fram til etterkrigstiden, og flesteparten av alle buss uansett størrelse, oppbygging og type var bygd med snutemotor. Lett tilgjengelighet for motoroverhaling og ettersyn var viktig i de første fem tiår av bilens tidsalderen da motorpåliteligheten ikke var meget høy. Dette var sterkt foretrukket av ulike flåtekunder og enkelte kunder i forholdet til den frembygde bussen hvor sjåførplassen var satt like ovenpå motorkassen i begynnelsen på 1900-tallet. Da en ny busstype som tillatt sledemontering for å trekke ut motoren kom på markedet ved år 1930, var dette begynnelsen på bybussen med økt kapasitet og stor manøvrerlighetsevne. Siden hadde busskonstruktørene eksperimentert for å kunne utvikle den meste optimale busstypen, og den eldre motorplasseringen var oppgitt til fordel for innbygde motorer enten som frontmotor, undergulvmotor eller hekkmotor.
Buss med flat front, «bulldog-konfigurasjon», var dermed den meste typiske representanten for den moderne buss av alle typer siden 1960-tallet. Det gamle konseptet med torpedokonfigurasjon på frontpartiet var ikke økonomisk med lavere plassutnyttelse enn i en frembygd buss, kun 40-60 % mot over 70 % for frembygde busser. Dette dilemmaet hvor man ønsket å ha større kapasitet hadde produsert en særbritisk busstype, «halfcab», det vil si buss med halv førerhus som settes på den ene siden av motorkassen i mellomkrigstiden. Den berømte dobbeltdekkerbussen fra London av type Routemaster var en slik halfcab. Som med snutebussen har denne busstypen blitt avløst av de frembygde bussene.
Norge
Den norske bussproduksjonen med importerte chassis enten av lastebil- eller busstype og norskbygde busskarosseri hadde med få unntak fram til 1950-tallet vært basert på snutebussen. I 1958 ble noen av de siste snutebussene levert fra Berg Karosserifabrikk AS, da to Chevrolet kjøretøyer beregnet på turistbussvirksomhet var karossert og levert til kundene.
Det var allikevel unike eksempler som den legendariske «Venus» fra 1948 som var bygget av Brumunddal mek. Verksted og Støperi, en utsøkt turistbuss med solskinntak (også kalles solskinnsbuss). Busskjøretøyet var levert til Jotunheimen og Valdresruten (JVB) som lakkerte bussen i nasjonale farger, rød nederst, blå øverst og hvitt skille. Karosseriet settes på et Dodge chassis som fikk frontpartiet ombygget med blanke ribber foran grillen og fyldige forskjermer med lykter. Det var en av mange spesielle busskonstruksjoner fra Brumunddal hvor karosserifabrikken fra 1965 fikk et nytt navn, Hymax, som spesialisert seg i anleggsmaskinproduksjon.
Flesteparten av de norskbygde snutebussene hadde i 1930-tallet et noe forrykket utseende ved at busskarosseriet forstørres mens snutene (frontpartiet) forbli smalt. Fra 1927 var det lovbestemt at alle enmannsbetjente buss måtte ha nødutgang, gjerne en bakdør, og dermed hadde rutebussene med enmannstjeneste to til tre dør. Det var vanlig med utbygd bagasjerom og takgrind på bussene under mellomkrigstiden. Langrutebuss hadde koffertrom/bagasjekasse bak. Mange solskinnsbusser som egentlig var turistbuss/sightseeingbuss med overlysvindu og foldeskyvetak i 1930-tallet, var basert på snutebusstypen som Diamond T-bussen fra 1939 for Bergen-Hardanger Billag med plass for 13 passasjerer. Karosseriet var bygget av Auto-Karosserifabrikk (AKF) i Kambo, Østfold.
Tyskland
Blant de meste ekstreme eksempler på snutebussen var de store tyskbygde toakslede og treakslede busser i mellomkrigstiden hvor motorkassen dyttes nesten helt ut til foran forakselen, for å ha størst plassutnyttelse mellom forakselen og endepartiet. Dobbeltdekkerbussene for busselskapet Berliner Verkehrsbetriebe (BVG) i den tyske hovedstaden Berlin var i 1930-tallet kjent for sitt spesielle utseende hvor motoren stakk fram som hornet på et neshorn. Büssing-NAG og Mercedes-Benz hadde spesialisert seg i denne busstypen hvis formålet var å ha størst mulig passasjerkapasitet enten som enkeltdekker eller som dobbeltdekker.